ચૂંટાયેલા સભ્યો કોર્પોરેટ હાઉસ કે ઉદ્યોગને ફાયદો થાય તેવા પ્રશ્નો પૂછે જ છે, પરંતુ કેટલાક હોશિયાર-બુદ્ધિશાળી અને કાયદાના અભ્યાસુઓ જે તે કોર્પોરેટ હાઉસ કે ઔદ્યોગિક એકમમાં ખોટું શું થઈ રહ્યું છે તેની માહિતી એકત્ર કરી, પ્રશ્ન પૂછે છે. આ પ્રશ્ન પુછાયા બાદ જે તે ઉદ્યોગના પી.આર.ઓ.નો સંપર્ક કરે છે અને ગોઠવણ થાય તો પ્રશ્ન રદ કરાવે છે અથવા પ્રશ્ન જે દિવસે ગૃહમાં રજૂ થવાનો હોય તે દિવસે પ્રશ્નોત્તરીના સમયે આ સભ્ય ગેરહાજર રહે છે. જેથી પ્રશ્ન મૂવ થાય નહીં અને અન્ય સભ્યો પૂરક પ્રશ્નો પૂછી શકે નહીં.